

**ОУ”Св.св.Кирил и Методий”,с.Марикостиново,общ.Петрич,обл.Благоевград**

**e-mail:ou\_marikostinovo1936@abv.bg , тел:0893 605271**

 **ПЛАН**

**за**

**ОРГАНИЗИРАНЕТО,ПРОВЕЖДАНЕТО И ОТЧИТАНЕТО НА КВАЛИФИКАЦИЯТА В
 ОУ“ СВ. СВ. КИРИЛ И МЕТОДИЙ“ с. МАРИКОСТИНОВО
ЗА УЧЕБНАТА 2022/2023 ГОДИНА**

**1. АНАЛИТИЧНА ЧАСТ – ДЕФИЦИТИ И ПРИОРИТЕТИ НА ОУ “СВ. СВ. КИРИЛ И МЕТОДИЙ“- С. МАРИКОСТИНОВО**

**ОУ“Св. Св. Кирил и Методий“- с. Марикостиново** функционира като основно училище с 95 ученици, от които 53 пътуват от съседни села. Те са разпределени в 7 паралелки.

Главен предмет на дейността на училището са обучението, възпитанието и развитието в зависимост от възрастта на учениците, постигнатото ниво на обучение, интереси, потребности, възможности, обединени в класове, паралелки, групи и степени. Учениците са обект и субект на тази дейност, най- важен елемент на системата, смисълът на нейното изграждане и функциониране.

Педагогическият екип, който работи в училището, е от редовни, висококвалифицирани учители. Общият брой на педагогическите кадри е 14 учители.

 Цялостната му дейност се опира на опита и традициите в българското образование, съобразени с европейските изисквания, пречупени през съвременните насоки и ценности на образователната парадигма, поставяща в центъра на образователната система ученика, изискваща учението да е активен и перманентен процес, формираното мислене да е критично и творческо, а оценяването – обективно и градивно.

Сградата на училището е масивна, просторна, с огромен, двор, с цветни алеи и игрище.

Като цяло обстановката в училището предполага  отлични условия за протичане на учебно- възпитателната дейност. Училището разполага със светли и уютни класни стаи, обзаведен кабинет по ИКТ, голям физкултурен салон, зала за фитнес.

Добри и много добри са резултатите от външното оценяване.

**ОСНОВНИ ПРИОРИТЕТИ:**

Осъществяване на самостоятелна и активна училищна политика с европейска насоченост, отговаряща на динамичните изисквания на настоящето и бъдещето, поставяща в центъра на образователния процес детето, с неговите заложби, интереси и потребности.

Предоставяне на максимално добри условия за качествено обучение, възпитание, труд и реализация на подрастващите в демократичното общество. Предоставяне на образователен продукт, отговарящ на европейските критерии и изисквания за качество. Всички участници в образователно- възпитателния процес да се чувстват еднакво отговорни, ангажирани и значими.

Издигане равнището на родноезиковата подготовка.

Засилване на чуждоезиковата подготовка.

Засилена компютърна подготовка и овладяване на информационни технологии.

Интегриране на деца със специални образователни потребности и хронични заболявания .

 Разширяване и утвърждаване на работата по образователни проекти и проекти от европейските структурни фондове, с цел привличане на средства за реализиране на основните цели на училището.

**ДЕФИЦИТИ:**

Ниска пълняемост на част от паралелките.

Необходимост да се усъвършенства вътрешноучилищната система за квалификационната дейност на учителите и дейността на Методическите обединения..

Малко са средствата за повишаване на компютърната грамотност на учителите, закупуване и използване на мултимедийни продукти и образователен софтуер.

По- голяма взискателност към учениците от V – VІІ клас за опазване на училищното имущество.

Необходимост от нови методи и подходи за приобщаване на родителите към училищния живот и обогатяване на материално-техническата база.

Недостатъчно използване на ИКТ в обучението.

Незадоволителен маркетинг и реклама на училището и училищния живот.

Слаба активност на колегията за участие и работа по проекти.

**2. ПОТРЕБНОСТИ. ИЗПОЛЗВАНИ ФОРМИ И МЕТОДИ ЗА ОПРЕДЕЛЯНЕ НА ПОТРЕБНОСТИТЕ НА УЧИТЕЛИТЕ ЗА ПОВИШАВАНЕ НА КВАЛИФИКА-ЦИЯТА.**

2.1.Потребности:

Усъвършенстване работата с изоставащите и талантливите ученици.

Усъвършенстване на управлението и ресурсното подпомагане.

Оптимизиране на педагогическата дейност чрез:

* квалификационна дейност за актуализация на научната и методическа
* компетентност;
* поддържащо обучение на учителите имащи квалификация по БДП
* самоусъвършенстване чрез вътрешноучилищната система за квалификация;
* педагогически контрол и методически консултации от експерти от РУО- Благоевград
* актуализиране на педагогическите технологии и УТС;
* обмяна на добри практики в МО;
* участие в извънучилищни квалификационни форми.

Делегиране на права.

Търсене на алтернативни източници за ресурсно осигуряване на процеса.

Оптимизиране на училищната среда и организационната култура в училището:

* текуща поддръжка на материално-техническата база и хигиената;
* оптимизиране на интериора на класните стаи и кабинетите с цел естетизация, функционалност и познавателно – възпитателно въздействие;
* диагностика на проблеми в отношенията между основните групи в училищната общност.

Привличане и приобщаване на родителската общественост за активно участие в решаване на училищните проблеми и утвърждаване на ОС/обществения съвет/ и училищното настоятелство (УН) като органи, подпомагащи цялостната учебно възпитателна работа.

Активно взаимодействие с родителите не само по въпросите на МТБ, но и за съвместна дейност по въпросите на възпитанието на учениците.

Приложение на съвременните тенденции в проверката и оценката на знанията на учениците.
**2.2. ИЗПОЛЗВАНИ ФОРМИ И МЕТОДИ ЗА ОПРЕДЕЛЯНЕ НА ПОТРЕБНОСТИТЕ НА УЧИТЕЛИТЕ ЗА ПОВИШАВАНЕ НА КВАЛИФИКАЦИЯТА.**

* сбирки на методическите обединения;
* попълване на анкетни карти;
* провеждане на семинари, тренинги с  учителите.

**3. ЦЕЛИ И ЗАДАЧИ НА ПЛАНА.**

**3.1. ЦЕЛИ:**

* Повишаване квалификацията на учителите.
* Усъвършенстване на научната, педагогическа и методическа подготовка на педагозите и подпомагане на мотивацията за учене през целия живот.
* Издигане и утвърждаване престижа на училището.
* Повишаване качеството на учебно-възпитателната работа.
* Осигуряване на по-добри условия за физическо, умствено, нравствено и социално развитие на подрастващите.

**3.2. ЗАДАЧИ:**

* Да се разработи система за квалификационна дейност в училище, чийто план е неразделна част от годишния план на училището /към него се добавят и плановете на методичните обединения/.
* Да се стимулират учителите към самоподготовка и усъвършенстване и към активно преподаване и обучение чрез обмяна на педагогически опит.
* Да се създадат условия за делова и хуманна атмосфера на откритост и гласност при постигане на успехи и неуспехи, трудности и проблеми.
* Квалификационната дейност да съдейства за успешното усвояване на учебното съдържание по предмети.
* Да се създадат трайни мотиви за учебна дейност у учениците чрез разнообразни форми за проверка и оценка на знанията в съответствие с новите образователни изисквания.
* Да се усъвършенства организацията и методиката на преподаване  и стимулиране на професионалните изяви на учителите.

**4. КВАЛИФИКАЦИОННИ ДЕЙНОСТИ. ОБХВАТ НА УЧИТЕЛИТЕ В ТЯХ.**

**4.1. ВЪТРЕШНОУЧИЛИЩНИ ФОРМИ ЗА ПОВИШАВАНЕ НА КВАЛИФИ-КАЦИЯТА:**

(ФОРМИ – самообразование, самоусъвършенстване, семинари, сбирки, практикуми /открити уроци, работа с проблемни групи, делови игри и решаване на казуси /, работни срещи/)

Обсъждане на учебните програми и учебниците по съответните учебни дисциплини, на учебните планове, ООП и РП, техните особености и изисквания.

**Отговорник**:  Директор

**Срок**: септември

Проучване на желанията на учителите за участие в квалификационни форми

**Отговорник**: Директор

**Срок**: постоянен

Разработване на План за квалификационна дейност.

**Отговорник**: Директор

**Срок**:м.септември.

Оказване на методическа и педагогическа помощ на млади колеги.

**Отговорник**: Директор

**Срок**: постоянен

Обсъждане на изискванията за провеждане на външното оценяване в ІV и VІІ клас.

**Отговорник**: Директор,

**Срок**: постоянен

Разработване и приемане на планове за дейността на методическите обединения.

**Отговорник**: председателите на МО

**Срок**:м.септември.

Заседание на МО за изготвяне на единни критерии за оценяване знанията и уменията на учениците.

**Отговорник**: председателите на МО

**Срок**: 15.10.2022 г.

Открити уроци и презентации по учебни предмети.

**Отговорник**:  Олга Бошнакова

**Срок**: 01.03.2023 г.

Прилагане на мултимедийни продукти в практиката на учителите и използване ИТ в обучението.

**Отговорник**: учителите

**Срок**: постоянен

Организиране на „ дни на отворени врати” за наблюдение на уроци.

**Отговорник**:  Кристина Камишева

**Срок**: 01.03.2023 г.

Провеждане на сбирки на МО – не по-рядко от веднъж месечно.

**Отговорник**:  председателите на МО

Открит урок по ИТ на тема „ Проверка и оценка на знанията и уменията на учениците чрез представяне на презентации”.

**Отговорник**:   учителя по ИТ

**Срок**: април,  2023 г.

**4.2. ИЗВЪНУЧИЛИЩНИ ФОРМИ ЗА ПОВИШАВАНЕ НА КВАЛИФИКАЦИЯТА:**

Обмяна на опит с учители от други водещи основни училища в общината и в страната.

**Отговорник**: Директор,

**Срок**: постоянен

Участие в учителски форуми и конференции, изготвяне на публикации.

**Отговорник**: Директор, старши учители

**Срок**: постоянен

Участие в проектни предложения по Европейските структурни фондове, Европейски образователни програми и др. и реализирането им.

**Отговорник**: Директор, всички учители

**Срок**: постоянен

Проучване на желанията на учителите за участие в квалификационни форми и участието им в такива.

**Отговорник**: Директор,

**Срок**: постоянен

Осигуряване на необходимите условия за повишаване на квалификацията на учителите в извънучилищни форми, организирани на регионално и национално ниво

**Отговорник**: Директор
**Срок**: постоянен

Мотивиране на учителите за придобиване на ПКС.

**Отговорник**: Директор
**Срок**: постоянен

Осигуряване на информационни бюлетини за участие на учителите в извънучилищни квалификационни форми

**Отговорник**: Директор,
**Срок**: постоянен

Осъществяване на контакти със звена за следдипломна квалификация на педагогическите кадри към ВУЗ и с Департаменти за усъвършенстване на учители – гр. София.

**Отговорник**: Директор,

**Срок**: постоянен

Консултиране и подпомагане на училищни екипи при кандидатстване с проекти и тяхното осъществяване.

**Отговорник**: Директор,

**Срок**: постоянен

Организиране на курс по компютърна грамотност за напреднали учители, запознаване с мултимедийни продукти и нов образователен софтуер.

**Отговорник**: Директор,

**Срок**: постоянен

Методическо консултиране на учителите:

* по индивидуални потребности (във връзка с урочната и извънурочна дейност, подготовка за изпити за ПКС, участия в конференции, подготовка на публикации, търсене на източници за самоподготовка);
* в рамките на тематични работни срещи;
* в рамките на цялостни и тематични проверки;
* във връзка с извънучилищни и вътрешноучилищни квалификационни форми.

**Отговорник**: Директор,

**Срок**: постоянен